วารสารมหาจุฬาฯ วิทยาเขตแพร่
วารสาร มหาจุฬาฯ วิทยาเขตแพร่ มีวัตถุประสงค์เพื่อส่งเสริมการผลิตงานวิชาการ การศึกษาค้นคว้า บทความต่าง ๆ ในด้านมนุษยศาสตร์และสังคมศาสตร์ เพื่อให้เกิดการแลกเปลี่ยนเรียนรู้ทางด้านพระพุทธศาสนา ด้านครุศาสตร์/ศึกษาศาสตร์ ด้านสังคมศาสตร์ ด้านศิลปศาสตร์และสหวิทยาการด้านมนุษยศาสตร์และสังคมศาสตร์ที่บูรณาการร่วมกับศาสตร์สมัยใหม่ และสร้างความร่วมมือทางด้านวิชาการ การบูรณาการ การเผยแพร่ผลงาน องค์ความรู้ของนักวิชาการของมหาวิทยาลัยมหาจุฬาลงกรณราชวิทยาลัยและมหาวิทยาลัยหรือหน่วยงานอื่น ๆ
สารบัญวารสารมหาจุฬาฯ วิทยเขตแพร่
Copyright (c) 2020 Journal of Mahachula Phrae Campus
โครงการพัฒนาและส่งเสริมค่านิยม12 ประการ โรงเรียนเทศบาลวัดหัวข่วง จังหวัดแพร่ ปีการศึกษา2561
บทคัดย่อ การวิจัยครั้งนี้มีวัตถุประสงค์เพื่อ ๑) รายงานผลการบริหารโครงการพัฒนาและส่งเสริม ค่านิยม ๑๒ ประการ โรงเรียนเทศบาลวัดหัวข่วง จังหวัดแพร่ ปีการศึกษา๒๕๖๑โดยการประยุกต์ใช้ ซิปป์โมเดล๒) ประเมินโครงการพัฒนาและส่งเสริมค่านิยม ๑๒ ประการ โรงเรียนเทศบาลวัดหัวข่วง จังหวัดแพร่ ปีการศึกษา ๒๕๖๑ ทั้งด้านบริบท ด้านปัจจัยนำเข้า ด้านกระบวนการดำเนินงาน ด้านผลผลิตและ ๓) ศึกษาความพึงพอใจ ผู้บริหาร ครู นักเรียน ผู้ปกครอง ชุมชน ต่อการบริหาร โครงการพัฒนาและส่งเสริมค่านิยม ๑๒ ประการ โรงเรียนเทศบาลวัดหัวข่วง จังหวัดแพร่ ปีการศึกษา ๒๕๖๑ ประชากรที่ใช้ในการศึกษาครั้งนี้ผู้บริหารคือสถานศึกษา จำนวน ๑๐ คน คณะครูโรงเรียน เทศบาลวัดหัวข่วงจำนวน ๑๐ คน นักเรียนของของโรงเรียนเทศบาลวัดหัวข่วงจำนวน ๕๔ คน คณะกรรมการสมาคมครูและผู้ปกครอง จำนวน ๔ คณะกรรมการเครือข่ายผู้ปกครอง จำนวน ๑ คน ผู้ปกครองนักเรียน จำนวน ๕ ได้กำหนดจำนวนของกลุ่มตัวอย่างโดยใช้ตารางคนKrejcie และ Morgan โดยใช้การประยุกต์รูปแบบการประเมินแบบซิปป์โมเดลเครื่องมือที่ใช้ในการเก็บรวบรวม ข้อมูล ได้แก่ แบบสอบถาม Online และ Application โดยแบ่งเป็น ๓ ฉบับ คือฉบับที่ ๑ แบบสอบถามความคิดเห็นต่อการดำเนินงานโครงการพัฒนาและส่งเสริมค่านิยม ๑๒ ประการ ฉบับที่ ๒ แบบสอบถามความคิดเห็นต่อการบริหารโครงการพัฒนาและส่งเสริมค่านิยม ๑๒ ประการ และ ฉบับที่๓แบบสอบถามความพึงพอใจต่อการบริหารโครงการพัฒนาและส่งเสริมค่านิยม ๑๒ ประการ ผลการวิจัย พบว่าแบบสอบถาม ด้านบริบทและ ด้านปัจจัยโดยภาพรวมอยู่ในระดับเหมาะสมมาก ค่าเฉลี่ยเท่ากับ ๔.๕๑ แบบสอบถามด้านกระบวนการดำเนินงานและด้านผลผลิตโดยภาพรวมอยู่ใน ระดับเหมาะสมมาก ค่าเฉลี่ยเท่ากับ ๔.๕๐ และแบบสอบถามความพึงพอใจต่อการบริหารโครงการ พัฒนาและส่งเสริมค่านิยม ๑๒ ประการ โดยภาพรวมอยู่ในระดับพึงพอใจมาก ค่าเฉลี่ยเท่ากับ ๔.๓๒
รูปแบบการสอนอ่านภาษาอังกฤษเน้นภาระงานเพื่อเสริมสร้างทักษะการคิดวิเคราะห์สำหรับนักเรียนชั้นประถมศึกษาปีที่5
บทคัดย่อ การวิจัยครั้งนี้มีวัตถุประสงค์ ๑) เพื่อพัฒนาและหาประสิทธิภาพรูปแบบการสอนอ่านภาษาอังกฤษเน้นภาระงานเพื่อเสริมสร้างทักษะการคิดวิเคราะห์ สำหรับนักเรียน ชั้นประถมศึกษา ๕ ๒) เพื่อประเมินประสิทธิผลรูปแบบการสอนอ่านภาษาอังกฤษเน้นภาระงานเพื่อเสริมสร้างทักษะการคิดวิเคราะห์ สำหรับนักเรียนชั้นประถมศึกษา ๕ ๓) เพื่อนำรูปแบบการสอนอ่านภาษาอังกฤษเน้นภาระงานเพื่อเสริมสร้างทักษะการคิดวิเคราะห์ สำหรับนักเรียนชั้นประถมศึกษา ๕ ไปขยายผล กลุ่มตัวอย่างที่ใช้ในการวิจัย ได้แก่ นักเรียนระดับชั้นประถมศึกษาปีที่ ๕/๑ โรงเรียนเทศบาลวัดนางลาด สังกัดกองการศึกษาเทศบาลเมืองพัทลุง ที่กำลังศึกษาอยู่ในภาคเรียนที่ ๒ ปีการศึกษา ๒๕๖๐ ได้มาโดยวิธีการสุ่มแบบกลุ่ม (Cluster Random Sampling) ใช้ห้องเรียนเป็นหน่วยในการสุ่ม มีนักเรียนจำนวน ๓๐ คน เครื่องมือที่ใช้ในการวิจัย ประกอบด้วย รูปแบบการสอนอ่านภาษาอังกฤษเน้นภาระงาน คู่มือการใช้รูปแบบ แผนการจัดการเรียนรู้ แบบทดสอบ ความสามารถในการอ่านภาษาอังกฤษเพื่อความเข้าใจ แบบประเมินทักษะการคิดวิเคราะห์ และแบบสอบถามีความคิดเห็น ของนักเรียนที่มีต่อกิจกรรมการเรียนรู้ตามรูปแบบ วิเคราะห์ข้อมูลโดยการหาค่าเฉลี่ยค่าเบี่ยงเบนมาตรฐาน ค่าทีแบบไม่อิสระและการวิเคราะห์เนื้อหา ผลการวิจัย พบว่า ๑. รูปแบบการสอนอ่านภาษาอังกฤษเน้นภาระงานเพื่อเสริมสร้างทักษะการคิดวิเคราะห์ สำหรับนักเรียนชั้นประถมศึกษา ๕ มีชื่อว่า “EPAE Model” มีประสิทธิภาพเท่ากับ ๗๘.๒๙/๘๑.๓๐ ๒. ประสิทธิผลของรูปแบบการสอนอ่านภาษาอังกฤษเน้นภาระงานเพื่อเสริมสร้างทักษะการคิดวิเคราะห์ สำหรับนักเรียนชั้นประถมศึกษา ๕ พบว่า ๒.๑) หลังเรียนตามรูปแบบนักเรียนมีความสามารถในการอ่านภาษาอังกฤษ เพื่อความเข้าใจสูงกว่าก่อนเรียนอย่างมีนัยสำคัญทางสถิติที่ระดับ .๐๕ ๒.๒) นักเรียนที่เรียนตามรูปแบบมีพัฒนาการด้าน ทักษะการคิดวิเคราะห์สูงขึ้นจากระดับปานกลางเป็นระดับมาก ๒.๓) หลังเรียนตามรูปแบบนักเรียนมีความคิดเห็นต่อกิจกรรมการเรียนรู้ตามรูปแบบโดย ภาพรวมอยู่ในระดับเห็นด้วยมากที่สุด ๓. ผลการขยายผลรูปแบบพบว่า หลังการเรียนตามรูปแบบนักเรียนมีความสามารถในการอ่านภาษาอังกฤษเพื่อ ความเข้าใจสูงกว่าก่อนเรียนอย่างมีนัยสำคัญทางสถิติที่ระดับ .๐๕ มีพัฒนาการด้านทักษะการคิดวิเคราะห์สูงขึ้นจากระดับ ปานกลางเป็นระดับมาก และมีความคิดเห็นต่อกิจกรรมการเรียนรู้ตามรูปแบบโดยภาพรวมอยู่ในระดับเห็นด้วยมากที่สุด
รูปแบบการบูรณาการยุทธวิธีทฤษฎีพหุปัญญาแผงผังความคิดและแบบฝึกทักษะ เพื่อเสริมทักษะการอ่านและเขียนสะกดคำ ของนักเรียนชั้นประถมศึกษาปีที่2
บทคัดย่อ วัตถุประสงค์ในการวิจัยคือ ๑) เพื่อพัฒนาและหาประสิทธิภาพรูปแบบฯ ๒) เพื่อศึกษาผลการใช้รูปแบบฯ ๓) เพื่อศึกษาผลการยืนยันการขยายผลการใช้รูปแบบฯ โดยกลุ่มตัวอย่างที่ใช้ในการวิจัย คือ นักเรียนระดับชั้นประถมศึกษาปีที่ ๒/๑ โรงเรียนเทศบาลเมืองเขาสามยอด อำเภอเมือง จังหวัดลพบุรี ภาคเรียนที่ ๑ ปีการศึกษา ๒๕๖๐ จำนวน ๑ ห้องคือ ป.๒/๑ มีนักเรียน ๒๖ คน ได้มาโดยการสุ่มแบบกลุ่ม (Cluster Random Sampling) โดยใช้ห้องเรียนเป็นหน่วยสุ่ม เครื่องมือที่ใช้ในวิจัยคือ ๑)แบบสอบถามความคิดเห็นเพื่อศึกษาข้อมูลพื้นฐานและความต้องการจำเป็นต่อการพัฒนารูปแบบฯ จำนวน ๒ ฉบับ สำหรับ ครูที่สอนภาษาไทย และสำหรับนักเรียน ๒)แบบสัมภาษณ์เพื่อศึกษาสภาพปัญหาและความต้องการจำเป็นต่อการพัฒนารูปแบบฯสำหรับครูผู้สอนภาษาไทย ๓) รูปแบบการบูรณาการยุทธวิธีทฤษฎีพหุปัญญาแผนผังความคิดและแบบฝึกเสริมทักษะการอ่านและการเขียนสะกดคำของนักเรียน ชั้นประถมศึกษาปีที่ ๒ ๔) เอกสารประกอบรูปแบบฯ ๕) แบบทดสอบวัดผลสัมฤทธิ์ด้านทักษะการอ่านและเขียนสะกดคำภาษาไทย ๖) แบบสอบถามความพึงพอใจ สถิติที่ใช้ในการวิเคราะห์ข้อมูล คือ ค่าเฉลี่ย ส่วนเบี่ยงเบนมาตรฐาน และค่าสถิติที (t-test for dependent) ผลการวิจัยพบว่า ๑. รูปแบบทักษะเพื่อเสริมทักษะการอ่านและเขียนสะกดคำของนักเรียนชั้นประถมศึกษาปีที่ ๒ มีความเหมาะสมระดับมาก ๒.ผลการใช้รูปแบบฯมีผลการวิจัยคือ ๒.๑ การเปรียบเทียบผลสัมฤทธิ์ด้านทักษะการอ่านและเขียนสะกดคำภาษาไทยหลังเรียน สูงกว่าก่อนเรียนอย่างมีนัยสำคัญทางสถิติที่ระดับ .๐๑ และนักเรียนมีทักษะการอ่านและเขียนสะกดคำภาษาไทยผ่านเกณฑ์ร้อยละ ๗๐ ทุกคนและ ๒.๒ ความพึงพอใจของนักเรียนที่มีต่อรูปแบบฯอยู่ในระดับมาก ๓. ผลการศึกษาการยืนยันการขยายผลการใช้รูปแบบฯพบว่าทักษะการอ่านและเขียนสะกดคำภาษาไทยของนักเรียนสูงกว่าก่อนเรียนด้วยรูปแบบฯ อย่างมีนัยสำคัญทางสถิติที่ระดับ .๐๑ นักเรียนมีความคิดเห็นต่อการเรียนด้วยรูปแบบฯแผนผังความคิดและแบบฝึกเสริมทักษะการอ่านและเขียนสะกดคำของนักเรียนชั้นประถมศึกษาปีที่ ๒ อยู่ในระดับมาก
การพัฒนากิจกรรมการเรียนรู้แบบโครงงานที่่ส่งเสริมการคิดวิเคราะห์ เรื่องเศรษฐกิจพอเพียง กลุ่มสาระการเรียนรู้สังคมศึกษา ศาสนาและวัฒนธรรม ชั้นมัธยมศึกษาปีที่5
บทคัดย่อ วิจัยการพัฒนากิจกรรมการเรียนรู้แบบโครงงานที่ส่งเสริมการคิดวิเคราะห์ เรื่องเศรษฐกิจพอเพียงกลุ่มสาระการเรียนรู้สังคมศึกษา ศาสนาและวัฒนธรรม ชั้นมัธยมศึกษา ปีที่ ๕ นี้ มีวัตถุประสงค์เพื่อศึกษาค้นคว้า ดังนี้ ๑) พัฒนากิจกรรมการเรียนแบบโครงงาน ที่ส่งเสริมการคิดวิเคราะห์ เรื่องเศรษฐกิจพอเพียง กลุ่มสาระการเรียนรู้สังคมศึกษา ศาสนา และวัฒนธรรมชั้นมัธยมศึกษาปีที่ ๕ ภาคเรียนที่ ๒ ปีการศึกษา ๒๕๖๑ ที่มีประสิทธิภาพ ตามเกณฑ์ ๘๐/๘๐ ๒) เพื่อเปรียบเทียบคะแนนทางการเรียนก่อนเรียนและหลังเรียน ของนักเรียนชั้นมัธยมศึกษาปีที่ ๕ ที่มีการจัดประสบการณ์การเรียนการสอนด้วยกิจกรรม การเรียนรู้แบบโครงงานที่ส่งเสริมการคิดวิเคราะห์ ๓) เพื่อเปรียบเทียบการคิดวิเคราะห์ ก่อนเรียนและหลังเรียนของนักเรียนที่เรียนด้วยกิจกรรมการเรียนรู้แบบโครงงานที่ส่งเสริม การคิดวิเคราะห์ เรื่องเศรษฐกิจพอเพียง ๔) เพื่อศึกษาความพึงพอใจของนักเรียน ชั้นมัธยมศึกษาปีที่ ๕ ที่มีผลต่อการจัดการเรียนการสอน ด้วยกิจกรรมการเรียนแบบโครงงาน ที่ส่งเสริมการคิดวิเคราะห์ เรื่องเศรษฐกิจพอเพียง แบบโครงงาน โดยทำการทดลองกับกลุ่มตัวอย่างที่เป็นนักเรียนชั้นมัธยมศึกษาปีที่ ๕ จำนวน ๑ ห้อง นักเรียนทั้งหมด ๒๔ คน โรงเรียนสาธิตเทศบาลบ้านเชตวัน สังกัดกองการศึกษาเทศบาลเมืองแพร่ จังหวัดแพร่ ได้มาโดยใช้วิธีการสุ่มแบบกลุ่ม (Cluster Random Sampling) เครื่องมือที่ใช้ในการวิจัย ได้แก่ ๑) บทเรียนสำเร็จรูปเรื่องเศรษฐกิจพอเพียง ทั้งหมด ๘ เรื่อง ๒) แผนการจัดการเรียนรู้ จำนวน ๘ แผน ๓) แบบทดสอบวัดผลสัมฤทธิ์ทางการเรียน เรื่อง เศรษฐกิจพอเพียง ๔) แบบทดสอบวัดการคิดวิเคราะห์ของนักเรียน ๕) แบบสำรวจความพึงพอใจของนักเรียน ชั้นมัธยมศึกษาปีที่ ๕ ที่มีผลต่อการจัดการเรียนการสอนแบบโครงงาน การหาคุณภาพ ของเครื่องมือที่ใช้ในการวิจัย คือ ความเที่ยงตรง ความเชื่อมั่น ความยาก และอำนาจจำแนก สถิติที่ใช้ในการวิจัย ได้แก่ ค่าเฉลี่ย และส่วนเบี่ยงเบนมาตรฐาน ผลการวิจัย พบว่า ๑) กิจกรรมการเรียนรู้แบบโครงงานที่ส่งเสริมการคิดวิเคราะห์ เรื่อง เศรษฐกิจพอเพียง สำหรับนักเรียนชั้นมัธยมศึกษาปีที่ ๕ มีประสิทธิภาพ ๘๒.๒๐/๘๑.๒๕ ซึ่งเป็นไปตามเกณฑ์ ที่กำหนดไว้ ๘๐/๘๐ ๒) ผลสัมฤทธิ์ทางการเรียนหลังการใช้กิจกรรมการเรียนรู้แบบโครงงานที่ส่งเสริมการคิดวิเคราะห์ เรื่องเศรษฐกิจพอเพียง มีผลสัมฤทธิ์สูงกว่าก่อนเรียนอย่างมีนัยสำคัญทางสถิติ ที่ ๐.๐๑ ๓) ผลการคิดวิเคราะห์ของนักเรียนหลังเรียนด้วยกิจกรรมการเรียนรู้แบบโครงงาน ที่ส่งเสริมการคิดวิเคราะห์ เรื่องเศรษฐกิจพอเพียง สูงกว่าก่อนเรียนอย่างมีนัยสำคัญทางสถิติ ที่ ๐.๐๕ ๔) นักเรียนชั้นมัธยมศึกษาปีที่ ๕ มีความพึงพอใจต่อการจัดการเรียนการสอน ด้วยบทเรียนสำเร็จรูป อยู่ในระดับ มาก (X=๔.๒)
ศึกษาความพึงพอใจในการเข้าใช้ห้องสมุดของนิสิต มหาวิทยาลัยมหาจุฬาลงกรณราชวิทยาลัย วิทยาเขตแพร่
บทคัดย่อ การศึกษาเรื่อง “ศึกษาความพึงพอใจในการเข้าใช้ห้องสมุดของนิสิตมหาวิทยาลัย มหาจุฬาลงกรณราชวิทยาลัย วิทยาเขตแพร่” โดยมีวัตถุประสงค์เพื่อศึกษาศึกษาความพึงพอใจในการเข้าใช้ห้องสมุดของนิสิต มหาวิทยาลัยมหาจุฬาลงกรณราชวิทยาลัย วิทยาเขตแพร่ วิธีการดำเนินการวิจัยในครั้งนี้ เป็นการศึกษาโดยการใช้ระเบียบวิธีวิจัยเชิงปริมาณ (Quantitative Research) โดยการเก็บข้อมูลด้วยแบบสอบถามจากนิสิตของมหาวิทยาลัย จำนวน ๑๘๖ คน ซึ่งได้แจกแบบสอบถามจำนวน ๑๘๖ ชุด และได้คืนจากผู้ตอบแบบสอบถาม จำนวน ๑๕๐ ชุด คิดเป็น ร้อยละ ๘๑ ผลจากการศึกษาวิจัย พบว่าประชากรส่วนมากเป็นพบว่าประชากรส่วนมากเป็นเพศหญิง จำนวน ๘๐ คน คิดเป็นร้อยละ๕๓ และเพศชาย จำนวน ๗๐ คน คิดเป็นร้อยละ ๔๖ กลุ่มตัวอย่างส่วนมากเป็นนิสิตที่มีอายุระหว่าง ๒๖-๓๕ ปี จำนวน ๕๐ คน คิดเป็นร้อยละ ๓๓ ตามด้วยนิสิตที่มีอายุระหว่าง ๑๘-๒๕ ปี และนิสิตที่มีอายุระหว่าง ๓๖-๔๕ ปี จำนวน ๓๕ คนเท่ากัน คิดเป็นร้อยละ ๒๓ และนิสิตที่มีอายุ ๔๕ ปีขึ้นไป จำนวน ๓๐ คน คิดเป็นร้อยละ ๒๐ กลุ่มตัวอย่างส่วนมากเป็นนิสิตชั้นปีที่ ๑,๒,๓ เท่ากัน จำนวน ๔๐ คน คิดเป็นร้อยละ ๒๗ และนิสิตชั้นปีที่๔ จำนวน ๓๐ คน คิดเป็นร้อยละ ๒๐ กลุ่มตัวอย่างที่มากที่สุดคณะสังคมศาสตร์ จำนวน ๗๕ คน คิดเป็นร้อยละ ๕๐ คณะครุศาสตร์ จำนวน ๔๐ คน คิดเป็นร้อยละ ๒๗ และคณะพุทธศาสตร์ จำนวน ๓๕ คน คิดเป็นร้อยละ ๒๓ ตามลำดับ ระดับความพึงพอใจต่อการใช้บริการห้องสมุดของนิสิต มหาวิทยาลัยมหาจุฬาลงกรณราชวิทยาลัย วิทยาเขตแพร่ พบว่า ระดับความพึงพอใจต่อการใช้บริการห้องสมุดของนิสิต มหาวิทยาลัยมหาจุฬาลงกรณราชวิทยาลัย วิทยาเขตแพร่ มีความพึงพอใจอยู่ในระดับมาก ๓.๗๑ S.D ๐.๘๒ ซึ่งด้านที่ได้ค่าเฉลี่ยสูงสุดคือ ด้านอาคารสถานที่ ได้ ๓.๗๖ S.D ๐.๗๖ ด้านที่ได้ค่าเฉลี่ยน้อยที่สุด คือด้านการให้บริการ ๓.๕๗ S.D ๐.๐๕ ข้อที่ได้ค่าเฉลี่ยมากที่สุดคือห้องสมุดมีแสงสว่างเพียงพอมีความพึงพอใจในอยู่ในระดับมาก ๓.๘๖ S.D ๐.๗๐ และข้อที่ได้ค่าเฉลี่ยน้อยที่สุดคือ เว็บไซด์ห้องสมุดมีการอัพเดทข้อมูลอยู่เสมอ ๓.๔๘ S.D ๐.๗๗ จึงควรนำเสนอต่อผู้บริหารเพื่อการพัฒนาต่อไป
Walaiphan,Jungren,Nawatrot Intem,Punyahan,Intem
บทบาทพระสงฆ์กับการเผยแผ่พระพุทธศาสนา THE ROLE OF BUDDHIST MONKS AND THE PROPAGATION OF BUDDHISM
บทคัดย่อ พระพุทธศาสนาอุบัติขึ้นในดินแดนชมพูทวีป เมื่อ ๒๖๐๐ กว่าปีมาแล้ว ท่ามกลาง เจ้าลัทธิที่สำคัญ ๆ และนักปราชญ์ทั้งหลาย ที่พยายามเผยแผ่ลัทธิของตนเองด้วยวิธีการต่าง ๆ เพราะในสมัยนั้น มีการแสวงค้นคว้าหาสัจธรรมกันมาก ผู้คนพากันค้นหาโมกขธรรมเพื่อหาอุบายการหลุดพ้นจากความทุกข์อย่างจริงจัง ภายหลังจากที่เจ้าชายสิทธัตถะเสด็จออกผนวช และในเวลาต่อมาได้ตรัสรู้เป็นพระสัมมาสัมพุทธเจ้า ในวันเพ็ญเดือนวิสาขมาส คือ วันขึ้น ๑๕ ค่ำ เดือน ๖ หลังจากนั้นพระองค์ก็ได้เริ่มออกประกาศพระพุทธศาสนา และส่งพระสาวก ออกเผยแผ่หลักคำสอนทางพระพุทธศาสนาในชมพูทวีปตั้งแต่สมัยพุทธกาล โดยมีสาวกรุ่น แรก ๆ ในขณะนั้นจำนวน ๖๐ รูป ที่พระพุทธองค์ทรงบวชให้แบบเอหิภิกขุอุปสัมปทา โดยส่งพระสงฆ์สาวกเหล่านี้ ไปช่วยในการเผยแผ่พระพุทธศาสนาต่อไป การเผยแผ่พระพุทธศาสนาโดยพระสงฆ์สาวกจึงเกิดขึ้น ตั้งแต่บัดนั้นเป็นต้นมา ตามพระพุทธดำรัสที่ว่า “ภิกษุทั้งหลาย เธอทั้งหลาย จงเที่ยวจาริกไป เพื่อประโยชน์สุขแก่ชนเป็นอันมาก เพื่ออนุเคราะห์แก่ชาวโลก เพื่อประโยชน์เกื้อกูลและความสุขแก่ทวยเทพ และมนุษย์ อย่าไปโดยทางเดียวกันสององค์ จงแสดงธรรมอันมีความงามในเบื้องต้น มีความงามในท่ามกลาง และมีความงามในที่สุด จงประกาศพรหมจรรย์ ทั้งอรรถและพยัญชนะให้บริบูรณ์ครบถ้วน สัตว์ทั้งหลายมีธุลี ในตาน้อย มีอยู่ย่อมเสื่อมไป เพราะไม่ได้ฟังธรรม จักมีผู้รู้ธรรม ภิกษุทั้งหลาย แม้เราก็จะไปยังตำบลอุรุเวลาเสนานิคมเพื่อแสดงธรรม” ซึ่งพุทธดำรัสนี้แสดงให้เห็นว่าพระพุทธองค์ทรงกำหนดหน้าที่ให้แก่พระภิกษุสงฆ์ในพระพุทธศาสนา ไว้ตั้งแต่เริ่มประกาศพระศาสนา ปัจจุบันมีพระสงฆ์สาวกเป็นจำนวนมาก ช่วยกันในการเผยแผ่พระพุทธศาสนา ทำให้พระพุทธศาสนาได้เจริญรุ่งเรืองแผ่ขยายไปทั่วโลก
Phromares,Phrawutthichai Kaewmola,Khantiphalo
รายงานการพัฒนาบทเรียนเครือข่ายโดยใช้รูปแบบการจัดการเรียนรู้ ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ ๒๐๑๖ เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษาปีที่ ๖ REPORTS ON THE DEVELOPMENT OF NETWO
บทคัดย่อ รายงานการพัฒนาบทเรียนเครือข่ายโดยใช้รูปแบบการจัดการเรียนรู้ห้องเรียน กลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษาปีที่ 6 มีวัตถุประสงค์ เพื่อ 1) ศึกษาข้อมูลพื้นฐานของนักเรียนในระดับชั้นประถมศึกษาปีที่ 6 โรงเรียนเทศบาล วัดเหมืองแดง สังกัดกองการศึกษาเทศบาลเมืองแพร่ จังหวัดแพร่ ศึกษาเอกสารงานวิจัย ที่เกี่ยวข้อง ศึกษาปัญหาและความต้องการ ของผู้ปกครอง ครูคอมพิวเตอร์ และบุคลากร ผู้มีส่วนเกี่ยวข้องในการสอนวิชาคอมพิวเตอร์ 2) สร้างและหาประสิทธิภาพของบทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์ พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษาปีที่ 6 ให้มีประสิทธิภาพ ตามเกณฑ์ 85/85 3) ศึกษาผลสัมฤทธิ์ทางการเรียนของนักเรียนชั้นประถมศึกษาปีที่ 6 จากการใช้บทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ 4) ศึกษาความ พึงพอใจของนักเรียนชั้นประถมศึกษาปีที่ 6 ที่มีต่อบทเรียนเครือข่ายรูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ กลุ่มเป้าหมายที่ใช้ในจุดประสงค์ ข้อที่ 1 มี 3 ส่วน ดังนี้ 1.สอบถามความคิดเห็นของค์รูคอมพิวเตอร์ ด้วย Google Form ในห้องสนทนาออนไลน์ 3 ห้อง ได้แก่ 1) กลุ่มครูคอม คศ.3 ประกอบไปด้วยครูผู้สอนคอมพิวเตอร์ ทั้งระดับประถมศึกษา และมัธยมศึกษา โรงเรียนในสังกัดกรมส่งเสริมการปกครองท้องถิ่น จากจังหวัดต่าง ๆ ทั่วประเทศ จำนวน 17 คน 2) กลุ่ม คบ.เพชรบุรี 426150/1 ประกอบไปด้วยครูผู้สอนคอมพิวเตอร์ ทั้งระดับประถมศึกษา มัธยมศึกษา โรงเรียนในสังกัดสำนักงานการศึกษาขั้นพื้นฐาน สังกัดสำนักงานเขตพื้นที่มัธยมศึกษา และสังกัดองค์กรปกครองท้องถิ่น จำนวน 14 คน 3) กลุ่ม Sites ร.ร.เทศบาล ประกอบไปด้วยครูผู้สอนคอมพิวเตอร์ และบุคลากร ที่มีส่วนเกี่ยวข้องในการจัดการเรียนการสอนโดยใช้สื่อคอมพิวเตอร์ ทั้งระดับประถมศึกษา และมัธยมศึกษา โรงเรียนในสังกัดกองการศึกษาเทศบาลเมืองแพร่ จังหวัดแพร่ กรมส่งเสริมการปกครองท้องถิ่น กระทรวงมหาดไทย จำนวน 15 คน 2. ผู้ปกครองของนักเรียนที่เรียนในระดับชั้นประถมศึกษาปีที่ 6 ภาคเรียนที่ 2 โรงเรียนเทศบาลวัดเหมืองแดง ปีการศึกษา 2560 และ 3. นักเรียนที่เรียนในระดับชั้นประถมศึกษาปีที่ 6 ภาคเรียนที่ 2 โรงเรียนเทศบาลวัดเหมืองแดง ปีการศึกษา 2560 กลุ่มเป้าหมายที่ใช้จุดประสงค์ข้อที่ 2-4 ได้แก่ นักเรียนที่เรียนในระดับชั้นประถมศึกษาปีที่ 6 ภาคเรียนที่ 2 โรงเรียนเทศบาลวัดเหมืองแดง ปีการศึกษา 2560 จำนวน 42 คน และในขั้นทดสอบประสิทธิภาพแบบเดี่ยว แบบกลุ่ม และแบบภาคสนาม และนักเรียนที่เรียนในระดับชั้นประถมศึกษาปีที่ 6 ภาคเรียนที่ 2 โรงเรียนเทศบาลวัดเหมืองแดง ปีการศึกษา 2561 ชั้นประถมศึกษาปีที่ 6/5 จำนวน 39 คน ในการทดลองใช้จริง เครื่องมือที่ใช้ในการวิจัยในครั้งนี้ได้แก่ 1) บทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษาปีที่ 6 2) แผนการจัดการเรียนรู้ประกอบการเรียนด้วยบทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนา การเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษา ปีที่ 6 3) แบบทดสอบวัดผลสัมฤทธิ์ทางการเรียนด้วยบทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษา ปีที่ 6 และ 4) แบบวัดความพึงพอใจของนักเรียนที่มีต่อบทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษาปีที่ 6 ซึ่งผู้เชี่ยวชาญได้ตรวจสอบความเที่ยงตรงเชิงเนื้อหา และหาค่าความเชื่อมั่น การวิเคราะห์ข้อมูลเชิงปริมาณใช้สถิติ ค่าเฉลี่ย ส่วนเบี่ยงเบนมาตรฐาน การเปรียบเทียบความต่างของค่าเฉลี่ยโดยใช้ t-test ผลการศึกษา 1. จากการศึกษาเอกสารและงานวิจัยที่เกี่ยวข้อง การเก็บรวบรวมข้อมูลจากแบบสอบถามเพื่อการวิจัยสภาพการจัดการเรียนการสอน และความคิดเห็นเกี่ยวกับการจัดการเรียนการสอนแบบการเรียนรู้ห้องเรียนกลับด้าน ของค์รูและบุคลากรทางการศึกษาผู้มีส่วนเกี่ยวข้องกับการเรียนการสอนวิชาคอมพิวเตอร์ โดยสอบถามความคิดเห็นของค์รูคอมพิวเตอร์ ด้วย Google Form การสัมภาษณ์ผู้ปกครองนักเรียนที่เรียนในระดับชั้นประถมศึกษาปีที่ 6 ภาคเรียนที่ 2 โรงเรียนเทศบาลวัดเหมืองแดง ปีการศึกษา 2560 และนักเรียนที่เรียนในระดับชั้นประถมศึกษาปีที่ 6 ภาคเรียนที่ 2 โรงเรียนเทศบาลวัดเหมืองแดง ปีการศึกษา 2560 กลุ่มสาระการเรียนรู้กลุ่มสาระการเรียนรู้การงานอาชีพและเทคโนโลยี ชั้นประถมศึกษาปีที่ 6 สรุปได้ว่า การจัดการเรียนการสอนในรูปแบบการเรียนรู้ด้วยบทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ เป็นรูปแบบที่กลุ่มเป้าหมายโดยส่วนใหญ่ต้องการให้เกิดแก่นักเรียน เพื่อยกระดับผลสัมฤทธิ์ทางการเรียน และฝึกทักษะการคิดสร้างสรรค์ ซึ่งเป็นทักษะสำคัญยิ่งในการพัฒนาให้นักเรียนก้าวเข้าสู่การเป็นพลเมืองของโลกในยุคศตวรรษที่ 21 อย่างมีความสุข และมีคุณภาพ แนวทางการพัฒนาการคิดสร้างสรรค์ของนักเรียน ผู้วิจัยสามารถสรุปแนวทางการพัฒนา ทักษะการคิดสร้างสรรค์ได้เป็นข้อๆ ดังนี้ 1. กิจกรรมการเรียนรู้ที่เน้นทักษะการคิดสร้างสรรค์ เช่น การให้นักเรียนมีโอกาสศึกษาหาความรู้จากแหล่งเรียนรู้ที่หลากหลายทั้งโรงเรียนและนอกโรงเรียน ทั้งในเวลาเรียนและนอกเวลาเรียน 2. รูปแบบวิธีการจัดกิจกรรม แผนการจัดการเรียนรู้ เพื่อสร้างให้นักเรียนเกิดทักษะการคิดสร้างสรรค์ด้วยตนเอง 3. นักเรียนมีส่วนร่วมในกิจกรรมการเรียนรู้ได้แสดงความคิดเห็น ปฏิสัมพันธ์ระหว่างนักเรียนกับเพื่อน นักเรียนกับผู้ปกครอง และนักเรียนกับครูผู้สอน 4. บรรยากาศในการเรียนรู้ และวัสดุอุปกรณ์ที่เอื้อต่อการเรียนรู้ ของนักเรียน 2. ประสิทธิภาพของบทเรียนเครือข่ายโดยใช้รูปแบบการจัดการเรียนรู้ห้องเรียน กลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษาปีที่ 6 ในการทดลอง กับกลุ่มเป้าหมาย มีค่าเท่ากับ 83.22/82.91 ซึ่งแสดงว่ามีประสิทธิภาพตามเกณฑ์มาตรฐานที่กำหนดไว้ 3. ผลการเปรียบเทียบผลสัมฤทธิ์ทางการเรียนของนักเรียนชั้นประถมศึกษาปีที่ 6 ที่ได้รับการจัดการเรียนรู้ด้วยบทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียนชั้นประถมศึกษาปีที่ 6 มีค่าเฉลี่ยคะแนนผลสัมฤทธิ์ทางการเรียนก่อนเรียนเท่ากับ 16.67 คะแนน ค่าเฉลี่ยคะแนนผลสัมฤทธิ์ทางการเรียนหลังการเรียนเท่ากับ 24.87 คะแนน ซึ่งเพิ่มขึ้น 8.20 คะแนน 4. นักเรียนมีความพึงพอใจต่อการเรียนด้วยบทเรียนเครือข่ายโดยใช้รูปแบบการจัดการเรียนรู้ห้องเรียนกลับด้าน เรื่อง โปรแกรมไมโครซอฟต์พาวเวอร์พอยต์ 2016 เพื่อพัฒนาการเรียนรู้ด้วยตนเองและส่งเสริมทักษะการคิดสร้างสรรค์ สำหรับนักเรียน ชั้นประถมศึกษาปีที่ 6 ในภาพรวมอยู่ในระดับมากที่สุด
ปัญหาการควบคุมสถานบริการในความผิดฐานค้าประเวณี ตามพระราชบัญญัติสถานบริการ พ.ศ. ๒๕๐๙ PROBLEMS OF SERVICE PLACE CONTROL OF PROSTITUTION OFFENCES IN ACCORDANCE WITH SERVICE PLACE ACT, B.E. 2509
บทคัดย่อ ปัจจุบันในประเทศไทยนั้น พบว่าสถานบริการมีการประกอบธุรกิจแอบแฝงที่เกี่ยวข้องกับการค้าบริการทางเพศหรือการค้าประเวณีทั้งนี้เนื่องจากปัญหาทางด้านกฎหมายที่เกี่ยวข้อง ซึ่งในบทความนี้ผู้เขียนได้ตั้งข้อสังเกต กรณีปัญหาการควบคุมดูแลสถานบริการในกรณีที่มีการพักใช้ใบอนุญาตในความผิดฐานค้าประเวณี มาตรา ๒๑ ปัญหาการกำหนดโทษของเจ้าของผู้ประกอบการ ในกรณีที่พบว่ามีการค้าประเวณี มาตรา ๒๖ มาตรา ๒๗ ตามพระราชบัญญัติสถานบริการ พ.ศ. ๒๕๐๙ เป็นการสะท้อนปัญหาในทางกฎหมายที่เกิดขึ้นในปัจจุบันให้ได้รับการแก้ไข โดยผู้เขียนได้ตั้งประเด็นที่เกี่ยวข้องกับหลักการปัญหาของการค้าประเวณี เปรียบเทียบกฎหมายการค้าประเวณีที่มีปรากฏขึ้นในต่างประเทศ โดยผู้เขียนได้ยกบทบัญญัติว่าด้วยความผิดเกี่ยวกับการค้าประเวณีที่ปรากฏในประเทศสหรัฐอเมริกา มาอธิบายประกอบกับปัญหาการควบคุมดูแลสถานบริการ ในกรณีที่มีการพักใช้ใบอนุญาตในความผิดฐานค้าประเวณี และกำหนดโทษของเจ้าของผู้ประกอบการ ในกรณีที่พบว่ามีการค้าประเวณี ตามพระราชบัญญัติสถานบริการ พ.ศ. ๒๕๐๙
พุทธบูรณาการกับแนวทางแก้ไขปัญหาความขัดแย้งทางการเมืองไทย BUDDHIST INTEGRATION WITH THE METHOD TO SOLVED THE CONFLICT PROBLEMS IN THAI POLITICS
บทคัดย่อ ปัญหาความขัดแย้งทางการเมืองไทยถือเป็นปัญหาสำคัญที่ส่งผลกระทบต่อการพัฒนาประเทศให้มีความเจริญรุ่งเรือง โดยเฉพาะอย่างยิ่งผลกระทบในด้านเศรษฐกิจ สังคมและความเชื่อมั่นระหว่างประเทศ ปัญหาความขัดแย้งนำไปสู่ความรุนแรงจนก่อให้เกิดความเสียหายทั้งชีวิตและทรัพย์สินดังจะเห็นได้จากประวัติศาสตร์การเมืองไทยที่ผ่านมา การแก้ไขปัญหาความขัดแย้งทางการเมืองในแง่ของพระพุทธศาสนานั้น พระพุทธเจ้าได้ทรงตรัสถึงแนวทางในการสร้างความสามัคคี หรือที่เรียกว่า อปริหานิยธรรม ที่ถือเป็นหลักธรรมสำคัญที่จะช่วยทำให้สังคมที่ตั้งอยู่ในอปริหานิยธรรมนั้นมีความเจริญรุ่งเรือง ตลอดจนถึงหลักทศพิธราชธรรม ๑๐ ที่ถือเป็นหลักธรรมสำคัญใช้ในการปกครองหรือเป็นหลักธรรมสำคัญผู้ปกครองอีกด้วย การนำเอาหลักพุทธธรรมมาประยุกต์ใช้ในการแก้ไขปัญหาความขัดแย้งนั้น สิ่งสำคัญจะต้องเริ่มจากตัวนักการเมืองเป็นเบื้องต้น เพราะเมื่อนักการเมืองได้รับการพัฒนาย่อมที่จะทำให้เกิดนักการเมืองที่ดีและรู้จักใช้เหตุผลคำนึงถึงผลประโยชน์ของประเทศชาติมากกว่าผลประโยชน์ส่วนตน